1975R0825 — FI — 01.01.1998 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

KOMISSION ASETUS (ETY) N:o 825/75,

Muutettu:

No

▼B

KOMISSION ASETUS (ETY) N:o 825/75,

annettu 25 päivänä maaliskuuta 1975,

sokerialan vientimaksujen soveltamista koskevista erityisistä yksityiskohtaisista säännöistä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY ( 1 ), sellaisena kuin se on viimeksi muutettuna asetuksella (ETY) N:o 2476/74 ( 2 ), ja erityisesti sen 16 artiklan 4 ja 5 kohdan,

sekä katsoo, että

asetuksen (ETY) N:o 1009/67/ETY 16 artiklassa säädetään tietyin edellytyksin vientimaksun tai, tapauksen mukaan, erityisen vientimaksun kantamisesta; vastaavat yleiset säännöt ja soveltamista koskevat yksityiskohtaiset säännöt annetaan maailmanmarkkinahintojen noustessa merkittävästi sokerialalla sovellettavista yleisistä säännöistä 23 päivänä maaliskuuta 1972 annetussa neuvoston asetuksessa (ETY) N:o 608/72 ( 3 ), sekä maataloustuotteiden vientimaksujen ja -verojen soveltamista koskevista yhteisistä yksityiskohtaisista säännöistä annetussa asetuksessa (ETY) N:o 645/75 ( 4 ),

asetuksella (ETY) N:o 645/75 kumotaan asetukset sokerialan vientimaksujen tai erityisten vientimaksujen soveltamista koskevista yksityiskohtaisista säännöistä säätämättä näiden tilalle tiettyjä tätä alaa koskevia säännöksiä; on tarpeen sisällyttää nämä erityiset säännökset asetukseen soveltamista koskevista erityisistä yksityiskohtaisista säännöistä,

raakasokerin saannon poiketessa vakiolaatuisen raakasokerin saannosta siihen on tarpeen soveltaa samaa korjauskerrointa, jota sovelletaan maahantuontiin raakasokerin vakiolaadusta ja yhteisön rajanylityspaikasta sokerialan cif-hintojen laskemiseksi 9 päivänä huhtikuuta 1968 annetun neuvoston asetuksen (ETY) N:o 431/68 ( 5 ) mukaisesti,

sakkaroosipitoisuuden ja sakkaroosiksi muunnettujen muiden sokereiden pitoisuuden määrittämiseksi olisi noudatettava sokerin vientitukien myöntämisen soveltamista koskevista yksityiskohtaisista säännöistä 2 päivänä maaliskuuta 1970 annettua komission asetusta (ETY) N:o 394/70 ( 6 ),

asetuksen N:o 1009/67/ETY 1 artiklan 1 kohdan b alakohdassa tarkoitettuja tuotteita koskevan kaupan kausiluonteisuuden perusteella on ilmeisesti riittävää säätää näiden tuotteiden osalta erityisen vientimaksun vahvistamisesta periaatteessa ainoastaan kerran kullekin sokerin markkinointivuodelle; maksu olisi kannettava tonnilta asianomaista tuotetta; tätä maksua laskettaessa olisi otettava kiinteästi huomioon tiettynä aikana todettujen valkoisen sokerin cif-hintojen aritmeettisen keskiarvon ja tämän sokerin erityismaksun vahvistamishetkellä voimassa olevan kynnyshinnan erotus 100 kilogrammalta valkoista sokeria; on tarpeen kertoa tämä erotus aiheellisilla kertoimilla, jotka vastaavat yleisesti liitteessä mainittujen tuotteiden luonnollista, yhteisössä tavallisesti todettua sakkaroosipitoisuutta, ja

tässä asetuksessa säädetyt toimenpiteet ovat sokerin hallintokomitean lausunnon mukaiset,

ON ANTANUT TÄMÄN ASETUKSEN: